Kombinácia Zinnat a Fraxiparine
Dobrý deň, chcem sa spýtať či môžem kombinovať zinnat 500g s fraxiparine 0,3ml? Tiež sa mi vyhodila vyrážka a opuch tak či to môže byť spôsobené zinnatom?
Dobrý deň.
Ďakujeme za Vašu otázku.
Medzi spomínanými liekmi neboli pozorované žiadne vzájomné interakcie, preto je ich súčasné užívanie možné.
Vyrážka a opuch patria medzi vedľajšie účinky lieku Zinnat, pričom podľa lokálizácie a rozsahu sa môžu radiť aj medzi závažné. O výskyte akýchkoľvek vedľajších účinkov je však potrebné upovedomiť predovšetkým predpisujúceho lekára, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská